फरवरी 2012 में फेसबुक ने अपना आईपीओ बाजार में लॉन्च किया। तीन महीने बाद ही फेसबुक की मार्केट कैप 10,400 करोड़ डॉलर (6.77 लाख करोड़) पहुंच गई जो अपने आप में एक रिकॉर्ड था। अप्रैल 2018 में फेसबुक की कुल मार्केट कैप करीब 47,723 करोड़ डॉलर (31 लाख करोड़ रुपए) थी। फेसबुक को कंप्यूटर, लैपटॉप और मोबाइल से भी चला सकते हैं। इसके अलावा फेसबुक से कॉलिंग, चैटिंग, वीडियो और इमेज शेयरिंग की सुविधा भी है। फेसबुक के पूरी दुनिया में 220 करोड़ से ज्यादा मासिक एक्टिव यूजर्स हैं।